વિશ્વના કુલ દૂધ ઉત્પાદનનું 16% દૂધનું ઉત્પાદન ભારતમાં થાય છે. જોકે સામાન્ય રીતે ભારતમાં મોટા ભાગના ખેડૂતો પાસે 2-3 પશુઓ હોય છે એટલે કે તેમનો નાના કદના ગ્રુપમાં સમાવેશ થાય છે. ડેરીફાર્મ એક ખૂબ જ મોટું બજાર છે. સ્ટેલએપ્સ એવા જ ખેડૂતોને ટાર્ગેટ કરે છે કે જેમની પાસે 5થી 25 ગાયો હોય અને તેમની પાસે કોઈ પ્રકારની ટેકનોલોજીનો સહારો ન હોય. સ્ટેલએપ્સ દૂધના ઉત્પાદન તબક્કાને લગતા સોલ્યુશન્સ પર જ ભાર મૂકે છે. કેટલાંયે ખેડૂતો દિવસમાં 8 કલાકથી પણ વધુ કામ કરવા છતાં પણ નફો નથી કમાઈ શકતા. અને એ સમયે આ કંપની મહત્ત્વનો ભાગ ભજવે છે. ખેડૂતોના પશુઓની તબિયતનું પણ ધ્યાન રાખીને, ટેકનોલોજી અને વિજ્ઞાનની મદદથી વધુમાં વધુ દૂધનું ઉત્પાદન થઇ શકે તેવા ઓટોમેટેડ સોલ્યુશન્સ પૂરા પાડે છે.